wickkiey/tamil-wikipedia-chunked huggingface dataset:
# ஓரக மூலக்கூறுகள்

## இரட்டை மாற்றீட்டு ஓரக மூலக்கூறுகள்

வளிமங்களின் திரள் ஓரகத் தனிமங்களின் ( இரு மடங்கு மாற்றப்பட்ட ஓரக மூலக்கூறுகள்) செறிவு அளவீடு, நிலைப்புறு ஓரகத் தனிமப் புவி வேதியியல் துறையில் பயன்படுத்தப்படுகிறது , இது ஒற்றை மாற்றீட்டு ஓரக மூலக்கூறுகளை மட்டுமே பகுப்பாய்வு செய்வதன் மூலம் சுற்றுச்சூழலின் சமநிலை, இயக்கவியல் செயல்முறைகளைக் கண்டறிய பயன்படுத்தப்படுகிறது.  
தற்போது அளவிடப்படும் இரட்டை மாற்றீட்டுடொரக மூலக்கூறுகளில் பின்வருவன அடங்கும்ஃ  
- கார்பன் டை ஆக்சைடு, 13C18O16O
- மீத்தேன், 13CH3D மற்றும் 12CH2D2
- ஆக்சிஜன், 18O2 மற்றும் 17O18O
- நைட்ரஜன், 15N2
- நைட்ரசு ஆக்சைடு, 14N15N18O, 15N14N18O
# ஓரக மூலக்கூறுகள்

## இரட்டை மாற்றீட்டு ஓரக மூலக்கூறுகள்

### பகுப்பாய்வுத் தேவைகள்

C. H. O ஆகிய அடர் ஓரகத் தனிமங்கள் ஒப்பீட்டளவில் அரிதாக கிடைப்பதால் ஓரகத்தி விகிதப் பொருண்மை நிறமாலையியல் (IRMS) இரட்டிப்பு மாற்றீட்டு வகையினங்களுக்கு ஓரகத்தி விகிதப் பொருண்மை நிறமாலையியல் (IRMS) செய்ய கூடுதலான அளவு பதக்கூறு வளிமம் தேவைப்படுகிறது. மரபான நிலைப்புறு ஓரகத் தனிமங்களின் அளவீடுகளை விட நீண்ட பகுப்பாய்வு நேரங்கள் தேவைப்படுகின்றன , இதனால் மிகவும் நிலையான கருவி தேவைப்படுகிறது. கூடுதலாக , மீத்தேன் அமைப்பில் உள்ளதைப் போல இரட்டிப்பு மாற்றீட்டு ஓரக மூலக்கூறுகள் பெரும்பாலும் ஐசோபாரிக் குறுக்கீடுகளுக்கு உட்பட்டவை. அங்கு 13CH5+ மற்றும் 12CH3D+ அயனிகள் 12CH2D2+ மற்றும் 13CH3d+ இனங்களின் நிறை 18 இல் அளவிடுவதில் குறுக்கிடுகின்றன. இத்தகைய இனங்களின் அளவீட்டுக்கு ஒரு ஐசோபாரிலிருந்து மற்றொரு ஐசோபாரைப் பிரிக்க மிக உயர்ந்த பொருண்மைத் தீர்வு திறன் தேவைப்படுகிறது அல்லது ஆர்வமுள்ள இனங்களின் செறிவில் குறுக்கிடும் இனங்களின் பங்களிப்புகளை மாதிரியாக்குதல் தேவைப்படுகிறது. இந்த பகுப்பாய்வு சவால்கள் குறிப்பிடத்தக்கவை. இரட்டை மாற்றீட்டு ஓரக மூலக்கூறுகளைத் துல்லியமாக அளவிடும் முதல் வெளியீடு 2004 வரை தோன்றவில்லை. ஆனல், ஒற்றை மாற்றீட்டு ஒரக மூலக்கூறுகளின் அளவீடுகள் பல பத்தாண்டுகளாகவே செய்யப்பட்டு வருகின்றன.  
வழக்கமான வளிம மூலத்திற்கு மாற்றாக ஐஆர்எம்எஸ் கருவிகள் இசைவிப்பு இருமுனைய ஒருன்ஹ்கொள் உறிஞ்சுதல் கதிர்நிரல்வரைவி ஐசோபாரிக் குறுக்கீடுகளிலிருந்து இரட்டிப்பாக மாற்றப்பட்ட இனங்களை அளவிடுவதற்கான ஒரு முறையாக வெளிப்பட்டுள்ளது , மேலும் இது மீத்தேன் (<sup>13</sup>CH<sub>3</sub>D) ஓரக மூலக்கூறுக்குப் பயன்படுத்தப்பட்டுள்ளது.
# ஓரக மூலக்கூறுகள்

## இரட்டை மாற்றீட்டு ஓரக மூலக்கூறுகள்

### சமநிலைப் பின்னமாக்கல்

ஓர் இலேசான ஓரகத் தனிமம் ஓர் அடர் ஓரகத் தனிமத்தால் மாற்றப்படும்போது (எ. கா. <sup>12</sup>C க்கு <sup>13</sup>C) இரண்டு அணுக்களுக்கு இடையிலான பிணைப்பு மிகவும் மெதுவாக அதிர்வுறும் , இதன் மூலம் பிணைப்பின் ஆற்றலைச் சுழிப்புள்ளிக்குக் குறைத்து மூலக்கூறை நிலைப்புறச் செய்யும். எனவே இரட்டை மாற்றீட்டு பிணைப்பைக் கொண்ட ஓர் ஓரக மூலக்கூறு சற்று அதிக வெப்ப இயங்கியல் நிலைப்புற்றதாக இருக்கும். இது ஒவ்வோர் அடர் ஓரகத் தனிமத்தின் புள்ளிவிவர மிகுதியால் கணிக்கப்பட்டதை விட இரட்டை மாற்றீட்டு (அல்லது " திரள் ") இனங்களின் செறிவைக் கூடச் செய்யும் ( இது ஓரகத் தனிமங்களின் வாய்ப்பியல்பு பகிர்வு என்று அழைக்கப்படுகிறது). இந்த விளைவு வெப்பநிலை குறைந்து வரும்போது அளவில் கூடுகிறது. எனவே, திரள் வகையினங்களின் செறிவு செந்தர வளிமம் உருவான அல்லது சமநிலைப்படுத்தப்பட்ட வெப்பநிலையுடன் தொடர்புடையது. அறியப்பட்ட வெப்பநிலையில் சமநிலையில் உருவாகும் செந்தர வளிமங்களில் திரள் வகையினங்களின் செறிவை அளவிடுவதன் மூலம் வெப்பமானியை அளவீடு செய்து அறியப்படாத செறிவுகளின் பதக்கூறுகளுக்குப் பயன்படுத்தலாம்.
# ஓரக மூலக்கூறுகள்

## இரட்டை மாற்றீட்டு ஓரக மூலக்கூறுகள்

### இயக்கப் பின்னமாக்கல்

பல மாற்றீட்டு ஓரக மூலக்கூறுகளின் செறிவும் இயக்க செயல்முறைகளால் பாதிக்கப்படலாம். ஒற்றை மாற்றீட்டு ஓரக மூலக்கூறுகள் வெப்ப இயங்கியல் சமநிலையிலிருந்து இரட்டிப்பாக மாற்றப்பட்ட இனங்களில் இருந்து விலகுவது ஒரு குறிப்பிட்ட வினை நடைபெறுவதைக் குறிக்கலாம். வளிமண்டலத்தில் நிகழும் ஒளி வேதியியல் ஒளிச்சேர்க்கையைப் போலவே <sup>18</sup>O<sub>2</sub> இன் செறிவைச் சமநிலையிலிருந்து மாற்றுவது காட்டப்பட்டுள்ளது. <sup>13</sup>CH<sub>3</sub>D , <sup>12</sup>CH<sub>2</sub>D<sub>2</sub> ஆகியவர்றின் அளவீடுகள் மீத்தேன் நுண்ணுயிர் செயலாக்கத்தை அடையாளம் காட்ட முடியும். அவை மீத்தேன் உருவாக்கத்தில் குவையச் சுரங்கப்பாதையின் முதன்மையை நிறுவவும் , பல மீத்தேன் நீர்த்தேக்கங்களின் கலவை மற்றும் சமநிலையை நிறுவவும் பயன்படுத்தப்படுகின்றன. N<sub>2</sub>O ஓரக மூலக்கூறுகள் <sup>14</sup>N<sup>15</sup>N<sup>18</sup>O மற்றும் <sup>15</sup>N<sup>14</sup>N<sup>18</sup>O ஆகியவற்றின் ஒப்பீட்டளவில் உள்ள வேறுபாடுகள், N<sub>2</sub>O பாக்டீரியா காலகச் சிதைவால் உருவானதா அல்லது பாக்டீரியா காலகமாக்கத்தால் உருவானதா என்பதை வேறுபடுத்திக் காட்டும்.
# ஓரக மூலக்கூறுகள்

## பல மாற்றீட்டு ஓரக மூலக்கூறுகள்

### உயிர்வேதியியல் பயன்பாடுகள்

அணு காந்த அதிர்வு அல்லது பொருண்மை நிறமாலை செய்முறைகளுக்கு பல மாற்று ஓரக மூலக்கூறுகளைப் பயன்படுத்தப்படலாம். இங்கு ஓரக மூலக்கூறுகள் ஒரு தரமான (புதிய பாதைகளைக் கண்டறிதல் அல்லது அளவு (ஒரு பாதை அணுகுமுறையின் அளவு பங்கைக் கண்டறிதல்) வளர்சிதை மாற்ற பாதைகளை தெளிவுபடுத்த பயன்படுத்தப்படுகின்றன. உயிர்வேதியியலில் ஒரு பெயர்பெற்ற எடுத்துகாட்டு , சீரான பெயரிடப்பட்ட குளுக்கோஸ் (யு - <sup>13</sup> சி குளுக்கோஸ்) பயன்பாடு ஆகும் , இது ஆய்வில் உள்ள உயிரினத்தால் வளர்சிதை மாற்றமடைகிறது (எ. கா. குச்சுயிரி, தாவரம் அல்லது விலங்கு). இதன் அடியாளப் பதிவுகளைப் பின்னர் புதிதாக உருவாக்கப்பட்ட அமினோ அமிலம் அல்லது வளர்சிதைமாற்ற சுழற்சி விளைபொருள்களில் கண்டறியப்படலாம்.
# ஓரக மூலக்கூறுகள்

## பல மாற்றீட்டு ஓரக மூலக்கூறுகள்

### பொருண்மை கதிர்நிரல் அளவியல் பயன்பாடுகள்

இயற்கையாக நிகழும் ஓரகத் தனிமங்கள் அல்லது செயற்கை ஓரகத் தனிம<nowiki/>ஙடையாளப்படுத்தல் காரணமாக ஏற்படும் ஓரக மூலக்கூறுகளை பல்வேறு பொருண்மை கதிர்நிரல் அளவியல் பயன்பாடுகளில் பயன்படுத்தலாம்.
# ஓரக மூலக்கூறுகள்

## பல மாற்றீட்டு ஓரக மூலக்கூறுகள்

### பொருண்மை கதிர்நிரல் அளவியல் பயன்பாடுகள்

#### இயற்கை ஓரக மூலக்கூறுகளின் பயன்பாடுகள்

இயற்கையான ஓரக மூலக்கூறுகளின் ஒப்பீட்டு நிறை நிறமாலை தீவிரம் , உறுப்பு கூறுகளின் பின்ன மிகுதிகளிலிருந்து கணக்கிடக்கூடியது , பொருண்மை நிறமாலை பயிற்சியாளர்களால் அளவியல் பகுப்பாய்வு , அறியப்படாத கலவை அடையாளப்படுத்துவதில் பயன்படுகிறது.  
1. ஒரு செய்முறையில் காணப்பட்ட ஓரகத் தனிம மிகு வடிவத்திற்கும் கொடுக்கப்பட்ட மூலக்கூறு வாய்பாடுகளுக்கான எதிர்பார்க்கப்படும் ஓரகத் தனிம மிகு முறைகளுக்கும் இடையிலான பொருத்தத்தின் அடிப்படையில் அறியப்படாத சேர்மத்திற்கான அதிக வாய்ப்புள்ள மூலக்கூறு வடிவங்களை அடையாளம் காணலாம்.
1. நிறை நிறமாலையின் நேரியல் இயக்கத் துலங்கலின் நெடுக்கத்தை விரிவுபடுத்த , குறைந்த மிகுதியுடன் கூடிய ஒரு ஐசோடோபாலோகுடன் பின்வரும் பமோரக மூலக்கூறுகளைப் பின்பற்றுவதன் மூலம் , அதிக மிகுதியுடன் இருக்கும் ஓரகத் தனிமங்கள் நிறைவுற்ற குறிகைகளை வழங்கும்போது கூட நேரியல் துலங்கலை உருவாக்குகின்றன.
# ஓரக மூலக்கூறுகள்

## பல மாற்றீட்டு ஓரக மூலக்கூறுகள்

### பொருண்மை கதிர்நிரல் அளவியல் பயன்பாடுகள்

#### ஓரகத்தி அடையாளப்படுத்துதலின் பயன்பாடுகள்

குறிப்பிட்ட அணுக்களை அதனுடன் தொடர்புடைய ஓரகத்திகளால் மாற்றுதல் பின்வரும் பொருண்மை நிறமாலை முறைகளை எளிதாக்கும்.  
1. வளர்சிதை மாற்றப் பாயப் பகுப்பாய்வு (MFA)
1. அளவியல் பகுப்பாய்விற்கான செந்தர ஓரகத் தனிம முறையில் பெயரிடப்பட்ட உள் தரநிலைகள்
# மீனா ஷா

**மீனா ஷா** (*Meena Shah*) (1937-2015) இந்தியாவைச் சேர்ந்த தேசிய இறகுப்பந்தாட்ட வாகையாளர் ஆவார். 1959 முதல் 1965 வரை பெண்கள் ஒற்றையர் பிரிவில் தொடர்ந்து ஏழு முறை உட்பட பன்னிரண்டு தேசிய பட்டங்களை வென்றுள்ளார். இவர் பத்மசிறீ மற்றும் அருச்சுனா விருது பெற்றவர்.
# மீனா ஷா

## சாதனைகள்

### ஆசியப் போட்டி

*பெண்கள் ஒற்றையர்*
| 1965 | இலக்னோ, இந்தியா | </img> உர்சுலா ஸ்மித் | 4–11, 6–11 | </img> **வெண்கலம்** | } |
| --- | --- | --- | --- | --- | --- |
# மீனா ஷா

## சாதனைகள்

### சர்வதேச போட்டிகள்

*பெண்கள் ஒற்றையர்*
| 1959 | வட இந்திய சர்வதேசம் | </img> பிரதுவாங் பட்டாபோங்ஸ் | 11–9, 9–12, 1–11 | </img> **இரண்டாம் இடம்** | } |
| --- | --- | --- | --- | --- | --- |
*கலப்பு இரட்டையர்*
| 1959 | வட இந்திய சர்வதேசம் | </img> அம்ரித் திவான் | </img> தாநூ  
</img> பிரதுவாங் பட்டாபோங்ஸ் | 16–17, 15–7, 5–15 | </img> **இரண்டாம் இடம்** | } |
| --- | --- | --- | --- | --- | --- | --- |
# மோரன் மக்கள்

**மோரன்** (*Moran people*) என்பது வடகிழக்கு இந்திய மாநிலமான அசாம் மற்றும் அருணாச்சல பிரதேசத்தில் காணப்படும் ஒரு இனக்குழு ஆகும். இவர்கள் முக்கியமாக மேல் அசாம் கோட்டம் ( தின்சுகியா மாவட்டம், திப்ருகார் மாவட்டம், ஜோர்ஹாட் மாவட்டம், சிவசாகர் மாவட்டம், தேமாஜி மாவட்டம் மற்றும் லக்கிம்பூர் மாவட்டம் ) போன்ற இடங்களிலும் அருணாச்சலப் பிரதேசத்தின் அருகிலுள்ள மாவட்டங்களிலும் ( (லோஹித் மாவட்டம், நாம்சாய் மாவட்டம், சங்லங் மாவட்டம்) போன்ற இடங்களிலும் குவிந்துள்ளனர். இவர்கள் [[திபெத்திய-பர்மிய மொழிகள் வம்சாவளியைச் சேர்ந்தவர்கள். மேலும், கச்சாரி குடும்பத்தைச் சேர்ந்தவர்கள். இவர்கள் அசாமிய மொழியைப் பேசுகிறார்கள். இருப்பினும் 20 ஆம் நூற்றாண்டின் முற்பகுதி வரை உயிருடன் இருந்த மோரன் மொழியையும் பேசுகிறார்கள். அது திமாசா மொழியுடன் நெருங்கிய தொடர்புடையது. இவர்கள் ஒரு காலத்தில் மற்ற கச்சாரி குழுக்களுடன் அதே நட்பு பழக்கவழக்கங்களைப் பகிர்ந்து கொண்டனர், ஆனால் இவர்கள் வைணவர்களாக மாறிய பிறகு, பழக்கவழக்கங்கள் குறையத் தொடங்கின. ஆனால் இன்னும் அந்த பழக்கவழக்கங்கள் வைணவத்துடன் கலந்திருப்பதைக் காணலாம்.
# மோரன் மக்கள்

## வரலாறு

மோரன் சமூகம் அசாமின் பழங்குடியினரில் ஒன்றாகும். 13 ஆம் நூற்றாண்டில் இவர்கள் பிரம்மபுத்திரா பள்ளத்தாக்கின் தென்கிழக்கு மூலையில் திசாங் மற்றும் திஹிங் ஆறுகளுக்கு இடையேயான பிரதேசங்களை ஆக்கிரமித்து வாழ்ந்தனர். இந்தியாவின் வடகிழக்கு பகுதியில் மோரன்கள் நீண்ட வரலாற்றைக் கொண்டுள்ளனர். அஹோம்களின் வருகைக்கு முன்பு இவர்கள் தங்கள் சொந்த சுதந்திர தலைமையைக் கொண்டிருந்தனர். *மோரன்* என்ற வார்த்தையின் தோற்றம் இன்னும் தெளிவற்றதாகவே உள்ளது. பிரித்தானிய அறிக்கைகளின்படி, மோரன் என்பது மேல் அசாமின் ஒரு பிரிவான காட்டில் வசிக்கும் ஒரு தனித்துவமான பழங்குடியினமாகும்.  
அகோம் மன்னன் சுகபாவின் வருகைக்கு முன்பு அவர்கள் தலைவன் போடௌசா தலைமையில் ஒரு தலைமைத்துவத்தை கொண்டிருந்தனர். இந்த செல்வச் செழிப்பான இராச்சியத்திற்கு வந்த சுகபா, மோரன் தலைவன் போடோசாவின் மகளான இளவரசி கோந்தேசுவரியை மணக்க முன்வந்தான். இதனால் மோரன்கள் புதிதாக உருவாக்கப்பட்ட அஹோம் அரசியலின் ஒரு பகுதியாக மாறினர். அஹோம்களுடன் நெருங்கிய உறவின் காரணமாக, மோரன்கள் பல அஹோம் சடங்குகள் மற்றும் சடங்குகளை ஏற்றுக்கொண்டதாக தெரிகிறது.  
இவர்கள் *ஹபுங்கியா* அல்லது *ஹசா* என்ற பெயரிலும் அறியப்பட்டனர். அங்கு ஹ என்றால் மண் அல்லது மோரன் மொழியில் பூமி மற்றும் சா என்றால் மகன் மற்றும் ஹபுங்கியா அல்லது ஹசா என்றால் *மண்ணின் மகன்* எனப் பொருள்படும்.
# நீலக்காது மீன்கொத்தி

**நீலக்காது மீன்கொத்தி** (*Blue-eared kingfisher*, *அல்சிடோ மெனிந்திங்கு*) என்பது ஆசியாவில், இந்தியத் துணைக்கண்டம் மற்றும் தென்கிழக்காசியா முழுவதும் காணப்படும் ஒரு மீன் கொத்தி ஆகும். இது முக்கியமாக அடர்ந்த நிழலார்ந்த காடுகளில் இப்பறவை காணப்படுகிறது. அங்கு இது சிறிய நீரோடைகளில் வேட்டையாடுகிறது. இது இருண்ட உச்சியும், இருண்ட பழுப்பு அடிப்பகுதிகளுடன் காணப்படுகிறது. தோற்றத்தில் பொதுவாக சிறு நீல மீன்கொத்தியை (*அல்சிடோ அத்திசு*) ஒத்திருக்கும் ஆனால் அதற்கு உள்ள புழுப்பு காதுப் பட்டை இதற்கு இல்லை. இது பெரும்பாலும் திறந்த வெளி வாழ்விடங்களில் காணப்படுகிறது. அளவிலும், வண்ணத் திட்டுகளிலும் வேறுபடும் பல கிளையினங்கள் இதில் விவரிக்கப்பட்டுள்ளன. முதிர்ந்த ஆண் பறவைகளுக்கு முழுவதும் இருண்ட அலகு இருக்கும், பெண் பறவைகளுக்கு சிவப்பு நிறத்தில் கீழ் தாடை இருக்கும்.
# நீலக்காது மீன்கொத்தி

## வகைபிரித்தல்

1821 ஆம் ஆண்டில் அமெரிக்க இயற்கை ஆர்வலர் தாமஸ் ஹார்ஸ்ஃபீல்டால் நீலக்காது மீன்கொத்தி விவரிக்கப்பட்டது மேலும் அதன் தற்போதைய இருசொல் பெயரான *அல்சிடோ மெனிண்டிங்* என்ற பெயர் இடப்பட்டது. *அல்சிடோ* என்ற பெயர் இலத்தீன் மொழியில் "மீன்கொத்தி" என்பதாகும். *மெனிண்டிங்* என்ற குறிப்பிட்ட அடைமொழியானது இனத்திற்கான சாவக மொழிச் சொல்லாகும். நீலக்காது மீன்கொத்தி *ஆல்சிடோ* பேரினத்தில் உள்ள ஏழு இனங்களில் ஒன்றாகும், மேலும் இது பிளைத்தின் மீன்கொத்தியுடன் ( *அல்சிடோ ஹெர்குலஸ்* ) மிகவும் நெருக்கமாக தொடர்புடையது.  
இதன் பரவலான வாழிட வரம்பில் காணப்படும் இப்பறவைகளிளில் உள்ள இறகு மாறுபாடுகளைக் கொண்டு துணை இனங்கள் அங்கீகரிக்கப்பட்டுள்ளன:  
இந்தியாவில் இதன் இனப்பெருக்க காலம் பொதுவாக மே முதல் சூன் வரை என்றாலும் வட இந்தியாவிலும், தென்மேற்கு இந்தியாவிலும் சனவரி ஆகும். இப்பறவைகள் காட்டில் உள்ள ஓடைக் கரையில் ஒரு மீட்டர் நீளமுள்ள சுரங்கப்பாதையை அமைத்து அதில் கூடு அமைக்கின்றன. அங்கு சுமார் ஐந்து முதல் ஏழு வெள்ளை நிற முட்டைகளை இடுகின்றன.
# சுகபா

**சுகபா** (*Sukaphaa*) ( ஆட்சி|1228 ), (மேலும் **சியு-கா-பா**, எனவும் அழைக்கப்படுபவர்) இடைக்கால அசாமின் முதல் அகோம் அரசராவார். இவர் அகோம் இராச்சியத்தை நிறுவியவர். மேலும், அசாமின் கட்டிடக் கலைஞரும் ஆவார். மாவோ-ஷான் துணைப் பழங்குடியினரின் சு/ட்சு (புலி) குலத்தின் இளவரசர் பூர்வீகம் இன்றைய மோங் மாவோ, யுன்னான் மாகாணம், சீனா, அவர் 1228 இல் நிறுவிய இராச்சியம் கிட்டத்தட்ட 600 ஆண்டுகள் நீடித்தது. மேலும், செயல்பாட்டில் பிராந்தியத்தின் பல்வேறு இனக்குழுக்களை ஒன்றிணைத்தது. இது பிராந்தியத்தில் ஆழமான தாக்கத்தை ஏற்படுத்தியது. அசாமின் வரலாற்றில் இவரது பதவிக்கு மரியாதை செலுத்தும் வகையில் மரியாதைக்குரிய *சாவ்லங்* என அழைக்கப்பட்டார்..  
1268 இல் சுகபா இறக்கும் போது, இவரது இராச்சியம் மேற்கில் பிரம்மபுத்திரா நதி, வடக்கே திசாங் ஆறு வரை பரவியிருந்தது.
# சுகபா

## அசாம் தினம்

1996 ஆம் ஆண்டு முதல் அசாமில் டிசம்பர் 2 ஆம் தேதி சுகபா திவாஸ் அல்லது ஆக்சோம் திவாஸ் (அசாம் தினம்) என கொண்டாடப்படுகிறது, அசாமில் அகோம் இராச்சியத்தின் முதல் மன்னன் பட்காய் மலைகள் மீது பயணம் செய்த நாளை நினைவுகூரும் வகையில் கொண்டாடப்படுகிறது.
# சுகபா

## இதனையும் காண்க

- அகோம் பேரரசு
# தௌலத் கான் லோதி

**தௌலத் கான் லோதி**, தில்லி சுல்தானகத்தை ஆண்ட இறுதி லோதி வம்சத்தின் கடைசி ஆட்சியாளரான இப்ராகிம் லோதி ஆட்சியில் லாகூர் மாகாண ஆளுநராக இருந்தார். தில்லி சுல்தான் இப்ராகிம் லோதி மீதான வெறுப்பின் காரணமாக, தௌலத் கான் லோதி, தில்லி மீது படையெடுக்க பாபரை அழைத்தார்.
# தௌலத் கான் லோதி

## பாபருக்கு உதவிடல்

1523ல் தௌலத் கான் இறையாண்மைக்காக, தில்லி சுல்தான் இப்ராகிம் லோதியுடன் அதிகாரப் போராட்டத்தில் ஈடுபட்டார். தௌலத் கான், இப்ராகிம் லோதியின் முக்கிய எதிரிகளில் ஒருவராக இருந்தார். இப்ராகிம் லோதியை வென்று, தில்லி சுல்தானகத்தை கைப்பற்ற காபூலில் இருந்த பாபருக்கு தூதர்களை அனுப்பினார். பாபரும் அதற்கு ஒப்புக்கொண்டார்.  
பாபரின் படைகள் விரைவாக லாகூர் மற்றும் திபால்பூரை கைப்பற்றியது. தௌலத் கான் லோதி மற்றும் அவரது மகன்களான காஜி மற்றும் திலாவர் கான் லோதி, திபால்பூரில் பாபருடன் சேர்ந்தனர். தௌலத் கான் லோதிக்கு லாகூருக்குப் பதிலாக ஜலந்தர் மற்றும் சுல்தான்பூர் பகுதிகளை கொடுத்தபோது ஏமாற்றமடைந்தார். இந்த பணிகளை ஏற்றுக்கொள்வதற்குப் பதிலாக, தௌலத் கான் லோதியும், அவரது மகன் காஜியும் தலைமறைவாகினர். அதே நேரத்தில் தௌலத் கான் லோதியின் மற்றொரு மகன் திலாவர் கான் லோதி தனது தந்தைக்கு துரோகம் செய்து ஜலந்தர் மற்றும் சுல்தான்பூர் பகுதிகளின் ஆளுநர் பதவியை ஏற்றார்.  
பாபரை இந்தியாவிற்கு வரவழைப்பதன் மூலம் தௌலத் கான் லோதி நடத்திய இராஜ்ஜிய தந்திர நிகழ்வுகளின் இறுதியாக 1526ல் முதல் பானிபட் போரில் (1526) தில்லி சுல்தான் இப்ராகிம் லௌதி உயிர் இழந்தார். பாபர் தில்லியில் முகலாயப் பேரரசை நிறுவினார்.
# இராம் தானி தாசு

**இராம் தானி தாசு** (*Ram Dhani Das*) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு சனவரி மாதம் 17 ஆம் தேதியன்று சபல்பூரில் இவர் பிறந்தார். 1942 ஆம் ஆண்டில் நடைபெற்ற வெள்ளையனே வெளியேறு இயக்கத்தில் பங்கேற்றார். அதற்காக இவர் சிறையிலும் அடைக்கப்பட்டார்.  
பீகார் மாநிலத்தின் நவாதா மற்றும் கயா நாடாளுமன்ற தொகுதிகளைப் பிரதிநிதித்துவப்படுத்தி, 1952 ஆம் ஆண்டு முதல் 1970 ஆம் ஆண்டு வரை முதல் நான்கு மக்களவைகளில் உறுப்பினராக இருந்தார்.  
பட்டியலிடப்பட்ட சாதியினர் மற்றும் சமூகத்தின் பிற தாழ்த்தப்பட்ட பிரிவினரின் முன்னேற்றத்திற்காக இராம் தானி தாசு அயராது உழைத்தார். 1950 ஆம் ஆண்டு முதல் 1952 ஆம் ஆண்டு வரை தற்காலிக நாடாளுமன்ற உறுப்பினராக இருந்தார். தனது 75ஆவது வயதில் 2000 ஆம் ஆண்டு சூன் மாதத்தில் பாட்னாவில் இறந்தார்.
# காசி அகமது உசைன்

**காசி அகமது உசைன்** (Kazi Ahmad Hussain) இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். 1889 ஆம் ஆண்டில் இவர் பிறந்தார். 1923 ஆம் ஆண்டு முதல் 1928 ஆம் ஆண்டு வரை பீகார் சட்டமன்ற உறுப்பினராகவும், 1952 ஆம் ஆண்டு முதல் 1958 ஆம் ஆண்டு வரையும் 1958 ஆம் ஆண்டு முதல் 1961 ஆம் ஆண்டு வரையும் இரண்டு முறை இராச்சியசபா எனப்படும் இந்திய நாடாளுமைன்றத்தின் மேல்சபையின் உறுப்பினராகவும் இருந்தார்
# காசி அகமது உசைன்

## தனிப்பட்ட வாழ்க்கை

அகமது உசைன் கயா மாவட்டத்தில் உள்ள கோரிபார் கிராமத்தில் பிறந்தார். காசி சையத் இலத்தீப் உசைன் இவரது தந்தையாவார்.  
அகமத்து உசைன் 1923 ஆம் ஆண்டில் பீபி சந்தாவை மணந்தார்.  
அகமது உசைன் 1961 ஆம் ஆண்டு ஆகத்து மாதம் 14 ஆம் தேதியன்று இறந்தார்
# அல்சிடோ

***அல்சிடோ*** (*Alcedo*) என்பது மீன்கொத்தி துணைக் குடும்பமான அல்செடினினேயில் உள்ள பறவைகளின் ஒரு பேரினமாகும். 1758ஆம் ஆண்டில் கார்ல் லின்னேயஸ் தனது *சிசுடமா நேச்சுரேயின்* 10ஆவது பதிப்பில் இந்த பேரினத்தை அறிமுகப்படுத்தினார். மாதிரி இனங்கள் பொதுவான மீன்கொத்தி (*அல்சிடோ இசுபிடா*, இப்போது *அல்சிடோ அத்திசு இசுபிடா*). *அல்சிடோ* என்பது லத்தீன் மொழியில் "மீன் கொத்தி" என்பதாகும்.
# அல்சிடோ

## சிற்றினங்கள்

இந்த பேரினத்தில் பின்வரும் எட்டு சிற்றினங்கள் உள்ளன:
| *அல்சிடோ கோருலெசென்சு* | செருலியன் மீன்கொத்தி | இந்தோனேசியா. |
| --- | --- | --- |
| *அல்சிடோ யூரிசோனா* | சாவக நீலப்பட்டை மீன்கொத்தி | ஜாவா |
| *அல்சிடோ பெனின்சுலே* | மலேய நீலப்பட்டை மீன்கொத்தி | மியான்மர், மலாய் தீபகற்பம், சுமத்ரா, தென்மேற்கு தாய்லாந்து மற்றும் போர்னியோ |
| *அல்சிடோ குவாட்ரிப்ராச்சிசு* | ஒளிரும்-நீல மீன்கொத்தி | செனகல் மற்றும் காம்பியா மேற்கு மத்திய நைஜீரியா முதல் கென்யா, வடமேற்கு சாம்பியா மற்றும் வடக்கு அங்கோலா வரை |
| *அல்சிடோ மெனிண்டிங்* | நீலக்காது மீன்கொத்தி | இந்தியத் துணைக்கண்டம் மற்றும் தென்கிழக்கு ஆசியா |
| *அல்சிடோ அத்திசு* | சிரல் | யூரேசியா மற்றும் வட ஆப்பிரிக்கா முழுவதும் |
| *அல்சிடோ செமிடோர்குவாட்டா* | பகுதி நிற மீன்கொத்தி | தெற்கு மற்றும் கிழக்கு ஆப்பிரிக்கா. |
| *அல்சிடோ ஹெர்குலஸ்* | பிளைத் மீன்கொத்தி | சீனா, வியட்நாம், மியான்மர், வடகிழக்கு இந்தியாவில் பூட்டான், மற்றும் வங்காளதேசம் மற்றும் கிழக்கு நேபாளத்தில் அலைந்து திரிந்த நாடு |
பல மீன்கொத்திகளைப் போலல்லாமல், *அல்சிடோ* பேரினத்தின் அனைத்துச் சிற்றினங்களும் மீன் உண்பன. இவை அனைத்தும் இவற்றின் மேல் பகுதியில் சில நீல நிற இறகுகளைக் கொண்டுள்ளன. பெரும்பாலான மீன் சிற்றினங்கள் கருப்பு நிற அலகினைக் கொண்டுள்ளன. செருலியன் மீன்கொத்தியினைத் தவிர, இவை அனைத்தும் இவற்றின் இறகுகளில் சில பழுப்பு நிறத்திலிருக்கும். பெண் மீன்கொத்தியின் கீழ் தாடை ஆண் பறவையினை விட அதிக அளவிலான சிவப்பு நிறத்திலிருக்கும். மிகச்சிறிய சிற்றினமானது செருலியன் மீன்கொத்தி ஆகும். இது சுமார் 13 செ.மீ. நீளமுடையது. பிளைத் மீன்கொத்தி 22 செ.மீ. நீளமுடையது. இது மீன்கொத்திகளில் பெரியது.
# மலேசிய நீலப்பட்டை மீன்கொத்தி

**மலேசிய** (அல்லது **மலேய**) **நீலப்பட்டை மீன்கொத்தி** (***அல்சிடோ பெனின்சுலே***)(*Malaysian blue-banded kingfisher*) என்பது அல்செடினினே என்ற துணைக் குடும்பத்தினைச் சேர்ந்த மீன்கொத்தி பேரினம் ஆகும்.
# மலேசிய நீலப்பட்டை மீன்கொத்தி

## விளக்கம்

இது ஒரு சிறிய, மாறாகக் கருமையான மீன்கொத்தியாகும். வெள்ளை மார்பின் குறுக்கே பரந்த நீல-பச்சை பட்டையுடன் ஆண் மிகவும் தனித்துவமானது. முழு ஆரஞ்சு வயிற்றுப் பகுதியும் பெண் மீன்கொத்தி மிகவும் வித்தியாசமானது. சிரலைவிட ஒட்டுமொத்தமாக மங்கலான, இருண்ட நிறம் மற்றும் கண்ணுக்குப் பின்னால் பிரகாசமான வெள்ளை மற்றும் ஆரஞ்சு இணைப்பு இல்லாமல் காணப்படும். மலேசிய நீலப்பட்டை மீன்கொத்தியின் அழைப்பு சிரலைப் போலவே இருக்கும்.
# மலேசிய நீலப்பட்டை மீன்கொத்தி

## வாழிடம்

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் ஆறுகள் ஆகும்.
# மலேசிய நீலப்பட்டை மீன்கொத்தி

## பரவல்

மலேசிய நீலப்பட்டை மீன்கொத்தி மியான்மர், மலாய் தீபகற்பம், சுமத்திரா மற்றும் போர்னியோவில் காணப்படுகிறது.
# ஒளிர் நீல மீன்கொத்தி

**ஒளிர் நீல மீன்கொத்தி** (*Shining-blue kingfisher*)(*அல்சிடோ குவாட்ரிப்ராச்சிசு*) என்பது அல்செடினிடே குடும்பத்தில் உள்ள ஒரு பறவை சிற்றினம் ஆகும். இது பூமத்திய ரேகை ஆப்பிரிக்காவில் காணப்படுகிறது.
# ஒளிர் நீல மீன்கொத்தி

## வகைப்பாட்டியல்

1850ஆம் ஆண்டில் பிரெஞ்சு பறவையியல் வல்லுநரான சார்லஸ் லூசியன் போனபார்டே என்பவரால் ஒளிர் நீல மீன்கொத்தி விவரிக்கப்பட்டது. இதன் தற்போதைய இருசொற் பெயரீடானது *அல்சிடோ குவாட்ரிப்ராச்சிசு*. *அல்சிடோ* என்ற பெயர் இலத்தீன் மொழியில் "மீன்கொத்தி" என்பதாகும். *குவாட்ரிப்ராச்சிசு* என்ற சிற்றின அடைமொழி இலத்தீன் *குவாட்ரி-* "நான்கு" மற்றும் *பிராச்சியம்* "ஆயுதங்கள்" என்ற பொருளை இதன் "கால்விரல்கள்" குறித்துத் தோன்றியது. ஒளிர் நீல மீன்கொத்தி, *அல்சிடோ* பேரினத்தில் உள்ள ஏழு சிற்றினங்களில் ஒன்றாகும். மேலும் இது பகுதி பட்டை மீன்கொத்தியுடன் (*அல்சிடோ செமிடோர்குவாட்டா*) மிக நெருக்கமாகத் தொடர்புடையது.
# ஒளிர் நீல மீன்கொத்தி

## துணையினங்கள்

ஒளிர் நீல மீன்கொத்தி, இரண்டு துணையினங்களைக் கொண்டுள்ளன. இவை:  
- *அ. கு. குவாட்ரிப்ராச்சிசு* போனபார்டே, 1850 - செனகல் மற்றும் காம்பியா முதல் மேற்கு மத்திய நைஜீரியா வரை
- *அ. கு. குந்தேரி* சார்ப்பி, 1892 – தெற்கு நைஜீரியா முதல் கென்யா, வடமேற்கு சாம்பியா மற்றும் வடக்கு அங்கோலா
# கொய்லிகுகர் அருவி

**கொய்லிகுகர் அருவி** (*Koilighugar Waterfall*) இந்தியாவில், ஒடிசாவில், ஜார்சுகுடா மாவட்டத்தில் அமைந்துள்ள அருவி ஆகும்.
# கொய்லிகுகர் அருவி

## அமைவிடம்

ஜார்சுகுடா மற்றும் ராய்கர் இடையே தேசிய நெடுஞ்சாலை 49-ல் உள்ள கோபிந்த்பூர் சௌக்கிலிருந்து வலதுபுறம் திரும்பி 6கி.மீ. (3.7மை) பயணித்து அடர்ந்த குங்கிலியம் மற்றும் இலுப்பை காடுகள் வழியாகச் சென்றால், கொய்லிகுகர் அருவியினை அடையலாம். இது கோபிந்த்பூர் பெல்பஹாரிலிருந்து 20கி.மீ. (12மை) தொலைவில் அமைந்துள்ளது.
# கொய்லிகுகர் அருவி

## சுற்றுலா ஈர்ப்பு இடங்கள்

கொய்லிகுகர் அருவி, சுமார் 200அடி (61மீ) உயரத்தில், குஷ்மெல்பஹால் கிராமத்திற்கு அருகிலுள்ள லகான்பூரில் உள்ளது. இந்த அருவி 'சூய்காஞ்ச்' காட்டில் உருவாகும் **அகிராஜ்** என்ற ஆற்றில் உள்ளது. நீர்வீழ்ச்சிக்குப் பிறகு, ஆறு மேற்கு நோக்கிப் பாய்ந்து மகாநதி ஆற்றில் கலக்கிறது. காடு சார்ந்த பின்னணியுடன் கூடிய அழகிய இடமாக உள்ளது இது.  
அருவி அமைந்துள்ள பகுதியின் உள்ளே *மகேஸ்வரநாத்* என்று அழைக்கப்படும் சிவலிங்கம் உள்ளது. லிங்கம் தண்ணீரில் மூழ்கி சாதாரணமாகத் தெரிவதில்லை. பக்தர்கள் நலன் கருதி அருவிக்கு வெளியே மற்றொரு சிவலிங்கம் உருவாக்கப்பட்டுள்ளது.  
கோயிலில் ஆண்டுதோறும் சிவராத்திரியை முன்னிட்டு திருவிழா நடத்தப்படுகிறது.
# அடிலு ஏணி

**அடிலு ஏணி** என்பது பழங்காலத்தில் தேனெடுக்கப் பயன்படுத்தப்பட்ட ஒரு ஏணி ஆகும். இதனை குரும்பர் இன மக்கள் பயன்படுத்தி உள்ளனர். மூங்கில் கழிகளைக் குறுக்காக இணைத்து பெரும் பாறைகளில் உள்ள தேனை எடுக்க இம்மக்கள் தங்கள் உயிரினை பணயம் வைத்து இந்த ஏணியினைப் பயன்படுத்தியுள்ளனர். இந்த வழக்கத்தில் இல்லாத பழமையான ஏணி குறித்த பாறை ஓவியம் திண்டுக்கல் மாவட்டம், கோழியூத்துப் பகுதியில் மேற்குத் தொடர்ச்சி மலைக் குகையில் காணப்படுகிறது.
# தௌலத் கான் லௌதி

ஆற்றில் தன்னுடைய குரு நானக்கை (குரு) தேடும் சீக்கிய சித்தரிப்பு (சில கணக்குகளில் ஆற்றின் பெயர் 'வஹி ஆறு') அவர் நீரில் மூழ்கியதாக நம்பப்படுகிறது.]]  
**தௌலத் கான் லௌதி** (*Daulat Khan Lodi*) லௌதி வம்சத்தின் கடைசி ஆட்சியாளரான இப்ராகிம் லௌதியின் ஆட்சியின் போது இலாகூர் கவர்னராக இருந்தார். இப்ராகிம் மீதான வெறுப்பின் காரணமாக, தௌலத் பாபரை இராச்சியத்தின் மீது படையெடுக்க அழைத்தார். ஆரம்பத்தில் முழு பஞ்சாபின் ஆளுநராக இருந்த இவர் பின்னர் ஜலந்தர் தோப் என்ற பகுதியின் ஆளுநராக இருந்தார். பஞ்சாபின் முந்தைய நிஜாம் தாதர் கானின் மகனாவார். இவர் சிக்கந்தர் லௌதியின் (நிஜாம் கான் லௌதி என்றும் அழைக்கப்படுகிறார்) பெக்லோல் லௌதியின் கீழ் லௌதி வம்சத்திலிருந்து சுதந்திரத்தை உறுதிப்படுத்தினார். தௌலத் கான் வம்சத்திற்கு விசுவாசமாக இருந்தார். ஆனால் தனது கடினமான, பெருமை மற்றும் சந்தேகத்திற்குரிய இயல்பு காரணமாக இப்ராகிமிற்கு துரோகம் செய்தார்.  
பாபரை இந்தியாவிற்கு வரவழைப்பதன் மூலம் தௌலத் கான் தொடங்கிய நிகழ்வுகள் இறுதியாக 1526 இல் பானிபட் போரில் முடிவடைந்தது. அங்கு இப்ராகிம் கான் லௌதி தனது உயிரை இழந்தார். பாபர் இந்தியாவின் ஆட்சியாளராகி, முகலாயப் பேரரசைக் தோற்றுவித்தார்.
# தௌலத் கான் லௌதி

## இதனையும் காண்க

- மெக்ராலியின் கிணறுகள்
# கௌரி சங்கர் பாண்டே

**கௌரி சங்கர் பாண்டே** (*Gauri Shankar Pandey*) மூத்த இந்திய அரசியல்வாதியும் பீகாரின் முன்னாள் அமைச்சரும் ஆவார். பீகார் சட்டமன்றத்தில் பெத்தியா தொகுதியை பிரதிநிதித்துவப்படுத்தினார். பல்வேறு அமைச்சர் பதவிகளில் பணியாற்றினார்.  
பீகாரைச் சேர்ந்த காங்கிரசு கட்சியின் பிரபலமான தலைவராக இருந்தார். எதிர்க்கட்சித் தலைவர்கள் கூட இவரது சமூக சேவைகள், எளிமை மற்றும் நேர்மைக்காக இவரை மதிக்கிறார்கள். தீவிர அரசியலில் இருந்து ஓய்வு பெற்ற பிறகு, தனது சொந்த கிராமமான பைத்தானியாவில் (பெத்தியாவுக்கு அருகில்) தனது வாழ்நாள் முழுவதும் மக்களுக்கு சேவை செய்தார்
# கௌரி சங்கர் பாண்டே

## பீகார் சட்டமன்ற உறுப்பினர்

கௌரி சங்கர் பாண்டே 1969-72, 1977-82, 1982-85, மற்றும் 1985-90 பெத்தியா தொகுதியில் வெற்றி பெற்று பீகார் சட்டமன்ற உறுப்பினராக இருந்தார். சாலை, போக்குவரத்து, சிவில் விமானப் போக்குவரத்து, சட்டம், கலால், சுற்றுச்சூழல் மற்றும் காடு உள்ளிட்ட பல அமைச்சர் பதவிகளை அடுத்தடுத்த பீகார் அரசாங்கங்களில் வகித்தார்.
# பக்லுல் கான் லௌதி

**பக்லுல் கான் லௌதி** (*Bahlul Khan Lodi*) (ஜூலை 12, 1489) ஆப்கானிய லௌதி பழங்குடியினரின் தலைவராக இருந்தார். முந்தைய சையிது வம்சத்தின் கடைசி ஆட்சியாளரான ஆலம் சாவின் பதவி விலகலைத் தொடர்ந்து தில்லி சுல்தானகத்திலிருந்து லௌதி வம்சத்தை நிறுவியவர். பக்லுல் 19 ஏப்ரல் 1451 அன்று வம்சத்தின் சுல்தானானார் (855 இசுலாமிய நாட்காட்டி ஆண்டு ).
# பக்லுல் கான் லௌதி

## ஆரம்ப கால வாழ்க்கை

பக்லுலின் தாத்தா, மாலிக் பக்ராம் கான் லௌதி, லௌதி பழங்குடியினரின் கில்சாய் பழங்குடித் தலைவர். பின்னர் பக்லுல் முல்தான் ஆளுநர் மாலிக் மர்தான் தௌலத்தின் கீழ் பணியாற்றினார். பக்ராமுக்கு மொத்தம் ஐந்து மகன்கள் இருந்தனர். இவரது மூத்த மகன், மாலிக் சுல்தான் ஷா லௌதி, பின்னர் சையிது வம்சத்தின் ஆட்சியாளர் கிஜ்ர் கானின் கீழ் பணியாற்றினார் . மேலும், போரில் பின்னர் மோசமான எதிரியான மல்லு இக்பால் கானைக் கொன்றதன் மூலம் தன்னைத்தானே புகழ்ந்து கொண்டார். அவருக்கு 'இஸ்லாம் கான்' என்ற பட்டம் வழங்கப்பட்டது. 1419 இல் சிர்இந்த்-பதேகர் பகுதியின் ஆளுநராக நியமிக்கப்பட்டார். மாலிக் சுல்தானின் இளைய சகோதரரான மாலிக் கலா கான் லோடியின் மகன் பக்லுல் மாலிக் சுல்தானின் மகளை மணந்தார்.
# பக்லுல் கான் லௌதி

## ஆட்சி

அரியணை ஏறிய பிறகு, பக்லுல் அமீத் கானை அப்புறப்படுத்த முடிவு செய்தார். அவரது உறவினரும் மைத்துனருமான மாலிக் மக்மூத் கான் என்ற குத்புத்தீன் கான் ( சமானாவின் ஆளுநர்) அமீத் கானை சிறையில் அடைத்தார்.  
1479 இல், சுல்தான் பக்லுல் ஜான்பூரை தளமாகக் கொண்ட ஜான்பூர் சுல்தானகத்தை தோற்கடித்து தன்னுடன் இணைத்தார். ஜான்பூர் நகரத்தை பலப்படுத்தி, பல பள்ளிவாசல்கள் மற்றும் மதராசாக்கள் கொண்ட அரணாக மாற்றினார்.  
பக்லுல் தனது பிராந்தியங்களில் எழுத கிளர்ச்சிகள் மற்றும் எழுச்சிகளைத் தடுக்க நிறைய போரில் ஈடுபட்டார். மேலும் குவாலியர், ஜான்பூர் மற்றும் மேல் உத்தரப் பிரதேசம் ஆகியவற்றில் தனது பகுதிகளை விரிவுபடுத்தினார். முந்தைய தில்லி சுல்தான்களைப் போலவே, தில்லியையும் தனது இராச்சியத்தின் தலைநகராக வைத்திருந்தார்.  
1486 இல், இவர் தனது மகன் பாப்ரக் ஷாவை ஜான்பூரின் ஆளுநராக நியமித்தார். காலப்போக்கில், இவரது இரண்டாவது மகன் நிஜாம் கான் ( சிக்கந்தர் லௌதி ) வாரிசாக நியமிக்கப்பட்டதால், இது சிக்கலாக மாறியது. ஜூலை 1489 இல் இவர் இறந்தவுடன் மேலும் அதிகாரப் போட்டி ஏற்பட்டது.
# பக்லுல் கான் லௌதி

## இறப்பு

இவரது கல்லறை உள்ள இடம் சர்ச்சைக்குரியது. இந்தியத் தொல்லியல் ஆய்வுத்துறை, புகழ்பெற்ற சூஃபி துறவியான நசிருதீன் சிராக்-இ-தில்லியின் சன்னதிக்கு அருகில் உள்ள ஒரு கட்டிடத்தை, 'சிராக் தில்லி' என்று அழைக்கும் இடத்தில், பக்லுல் லௌதியின் கல்லறையாக நீண்ட காலத்திற்குப் பிறகு நியமித்துள்ளது. லௌதி தோட்டத்தில் உள்ள *ஷீஷ் கும்பாட்* உண்மையில் இவரது கல்லறையாக அடையாளம் காணப்பட வேண்டும் என்று மற்ற வரலாற்றாசிரியர்கள் வாதிடுகின்றனர்.
# பக்லுல் கான் லௌதி

## இதனையும் காண்க

- ஷேர் ஷா சூரி
# பவன் குமார் யாதவ்

**பவன் குமார் யாதவ்** (*Pawan Kumar Yadav*) ஓர் இந்தியாவைச் சேர்ந்த ஓர் அரசியல்வாதியாவார். 1971 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். 2020 ஆம் ஆண்டு முதல் பீகார் சட்டமன்ற உறுப்பினராக பணியாற்றி வருகிறார். பாரதிய சனதா கட்சியின் உறுப்பினரான இவர் ககல்கான் தொகுதியை பிரதிநிதித்துவப்படுத்துகிறார்.
# பவன் குமார் யாதவ்

## அரசியல் வாழ்க்கை

பவன் குமார் யாதவ் பீகார் சட்டமன்றத்திற்கு 2015 தேர்தலில் ககல்கான் தொகுதியில் சுயேச்சை வேட்பாளராக போட்டியிட்டார். 15% வாக்குகளைப் பெற்று மூன்றாவது இடத்தைப் பிடித்தார். 2020 ஆம் ஆண்டு நடைபெற்ற தேர்தலில் பாரதிய சனதா கட்சி வேட்பாளராக மீண்டும் அதே தொகுதியில் போட்டியிட்டார். இம்மாவட்டம் இந்திய தேசிய காங்கிரசின் கோட்டையாக இருந்தபோதிலும், எதிர்த்துப் போட்டியிட்டவர் பிரபல அரசியல்வாதியான சதானந்த் சிங்கின் மகனாக இருந்தாலும், யாதவ் 115,538 வாக்குகளைப் பெற்று வெற்றி பெற்றார். இவரது எதிரியாகப் போட்டியிட்டவர் 72,379 வாக்குகள் மட்டுமே பெற்றார்.  
பதவிக்காலத்தில், யாதவ் பாகல்பூர் விமான நிலையத்தை விரிவாக்கம் செய்ய வாதிட்டார், இந்நிலையம் பெரிய விமானங்களைக் கையாள முடியாது என்று வாதிட்டார். 2021 ஆம் ஆண்டில், பகல்பூர் மாவட்டத்தில் இரயில் நிறுத்தங்கள் தொடர்பாக மாநில இரயில்வே அமைச்சர் அசுவனி வைசுணவை சந்தித்து பேசினார்.
# ஜான்பூர் சுல்தானகம்

**ஜான்பூர் சுல்தானகம்** (*Jaunpur Sultanate* ) என்பது 1394 மற்றும் 1479 க்கு இடையில் வட இந்தியாவில் ஆட்சி செய்த பாரசீக முஸ்லிம் இராச்சியம் ஆகும்.. இது ஷார்கி வம்சத்தால் ஆளப்பட்டது. இது தில்லி சுல்தானகத்தின் துக்ளக் வம்சத்தின் சிதைவுக்கு மத்தியில், சுல்தான் நான்காம் நசிருதீன் முகமது ஷா துக்ளக்கின் ஒரு அண்ணிய அடிமையும் முன்னாள் ஆளுநருமான குவாஜா-இ-ஜஹான் மாலிக் சர்வார் என்பவரால் 1394 இல் நிறுவப்பட்டது. ஜான்பூரை மையமாகக் கொண்டு, சுல்தானகம் அவத் மற்றும் கங்கை - யமுனை தோவாபின் பெரும் பகுதியின் மீது அதிகாரத்தை நீட்டித்தது. சுல்தான் இப்ராகிம் ஷாவின் ஆட்சியின் கீழ் இது அதன் மிகப்பெரிய உச்சத்தை எட்டியது. அவர் சுல்தானகத்தில் இசுலாமிய கல்வியின் வளர்ச்சிக்கு பெரிதும் பங்களித்தார். 1479 ஆம் ஆண்டில், தில்லி சுல்தானகத்தின் லௌதி வம்சத்தின் சுல்தானான ஆப்கானிய ஆட்சியாளர் பக்லுல் லௌதியின் படைகளால் சுல்தான் உசேன் கான் தோற்கடிக்கப்பட்டார். இது சுதந்திரமாக இருந்த ஜான்பூர் தில்லி சுல்தானகத்திற்குள் மீண்டும் உள்வாங்கப்பட்டது.
# ஜான்பூர் சுல்தானகம்

## தோற்றம்

ஷார்கி வம்சம் திருநங்கையாக்கப்பட்ட ஆப்பிரிக்க வம்சாவளியைச் சேர்ந்த மாலிக் சர்வார் என்பவரால் நிறுவப்பட்டது. முன்னதாக, இவர் மாலிக் கரன்ஃபால் என்ற இந்து அடிமைச் சிறுவனையும் அவரது சகோதரர்களையும் தத்தெடுத்தார். முபாரக் ஷா என்ற பட்டத்துடன் மாலிக் கரன்பால் அடுத்த சுல்தானானார். அவருக்குப் பிறகு அவரது சகோதரர் இப்ராகிம் ஷா ஆட்சிக்கு வந்தார்.
# ஜான்பூர் சுல்தானகம்

## கட்டடக் கலை

ஜான்பூரின் ஷார்கி ஆட்சியாளர்கள் கற்றல் மற்றும் கட்டிடக்கலைக்கு அவர்கள் அளித்த ஆதரவிற்காக அறியப்பட்டனர். இந்த காலகட்டத்தில் ஜான்பூர் இந்தியாவின் சீராஸ் என்று அழைக்கப்பட்டது. ஜான்பூரில் உள்ள ஷார்கி பாணி கட்டிடக்கலைக்கு மிகவும் குறிப்பிடத்தக்க எடுத்துக்காட்டுகளாக அதாலா பசூதி, லால் தர்வாசா மசூதி மற்றும் ஜமா மசூதி ஆகியவற்றைக் கூறலாம். அதாலா மசூதியின் அடித்தளம் 1376 இல் பிரோஸ் ஷா துக்ளக்கால் நாட்டப்பட்டாலும், அது 1408 இல் இப்ராகிம் ஷா ஆட்சியின் போதே கட்டி முடிக்கப்பட்டது. மற்றொரு மசூதியான, ஜஞ்சரி மசூதியும் 1430 இல் இப்ராகிம் ஷாவால் கட்டப்பட்டது. லால் தர்வாசா மசூதி (1450) அடுத்த ஆட்சியாளர் மக்மூத் ஷாவின் ஆட்சியின் போது கட்டப்பட்டது. ஜமா மசூதி கடைசி ஆட்சியாளர் உசேன் ஷாவின் ஆட்சியின் போது 1470 இல் கட்டப்பட்டது.
# ஜான்பூர் சுல்தானகம்

## இசை

கடைசி ஆட்சியாளர் உசைன் ஷா *கந்தர்வா* என்ற பட்டத்தை வைத்துக்கொண்டார். மேலும் பாரம்பரிய இந்துஸ்தானி இசையின் வகையான காயலின் வளர்ச்சியில் குறிப்பிடத்தக்க பங்களிப்பை வழங்கினார். இவர் பல புதிய இராகங்களையும் (மெல்லிசை) இயற்றினார்.
# சந்திரகாந்தா கோயல்

**சந்திரகாந்தா கோயல்** (*Chandrakanta Goyal*) இந்தியாவைச் சேற்ந்த ஓர் அரசியல்வாதியாவார். 1932 ஆம் ஆண்டில் இவர் பிறந்தார். பாரதிய சனதா கட்சியின் உறுப்பினராக இருந்தார். 1990, 1995, மற்றும் 1999 ஆகிய ஆண்டுகளில் மட்டுங்கா தொகுதியில் இருந்து மூன்று முறை மகாராட்டிர சட்டமன்ற உறுப்பினராகத் தேர்ந்தெடுக்கப்பட்டார். அடல் பிகாரி வாச்பாய் அரசாங்கத்தில் அமைச்சராக இருந்த வேத் பிரகாசு கோயலை மணந்தார். இவர்களது மகன் பியூசு கோயல் மோடி அமைச்சரவையில் அமைச்சராக உள்ளார்.  
சந்திரகாந்தா கோயல் ஜூன் 2020 ஆம் ஆண்டு சூன் மாதம் தனது 88 ஆவது வயதில் இறந்தார்.
# விடப்பு பாலசுப்ரமணியம்

**விடப்பு பாலசுப்ரமணியம்** (Vitapu Balasubrahmanyam) இந்தியாவைச் சேர்ந்த ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். ஆந்திரப் பிரதேச சட்ட மேலவையின் உறுப்பினராகவும், முன்பு அதன் தற்காலிக சபாநாயகராகவும் இருந்தார்.
# விடப்பு பாலசுப்ரமணியம்

## ஆரம்ப வாழ்க்கை மற்றும் கல்வி

விடப்பு பாலசுப்ரமணியம் 1950 ஆம் ஆண்டு சூன் மாதம் 30 ஆம் தேதியன்று நெல்லை மாவட்டத்தில் உள்ள மாமுதூர் கிராமத்தில் பிறந்தார். ஆந்திர மாநிலம் திருப்பதியில் உள்ள சிறீ வெங்கடேசுவரா பல்கலைக்கழகத்தில் தெலுங்கு மொழியில் எம்.ஏ. படிப்பை முடித்தார்.
# விடப்பு பாலசுப்ரமணியம்

## அரசியல் வாழ்க்கை

பாலசுப்ரமணியம் 2007 ஆம் ஆண்டு பிரகாசம்-நெல்லூர்-சித்தூர் ஆசிரியர் தொகுதியில் இருந்து எம்.எல்.சி.பதவிக்காக தனது முதல் தேர்தலில் வெற்றி பெற்றார். 2011 ஆம் ஆண்டில் இரண்டாவது தேர்தலிலும் வெற்றி பெற்றார். 2017 ஆம் ஆண்டில் மூன்றாவது முறையாக தேர்தலில் வெற்றி பெற்றார். அவர் ஜூன் 2021 ஆம் ஆண்டு சூன் மாதம் முதல் நவம்பர் மாதம் வரை தற்காலிகத் தலைவராக நியமிக்கப்பட்டார்
# சப்பான் உயிரியல், உயிரி தொழில்நுட்பவியல் மற்றும் வேளாண் வேதியியல் சங்கம்

**சப்பான் உயிரியல், உயிரி தொழில்நுட்பவியல் மற்றும் வேளாண் வேதியியல் சங்கம்** (*Japan Society for Bioscience, Biotechnology, and Agrochemistry*) என்பது சப்பான் நாட்டின் உயிரியல், உயிரி தொழில்நுட்பம் மற்றும் வேளாண் வேதியியல் ஆகியவற்றிற்கு அர்ப்பணிக்கப்பட்ட ஓர் அறிவியல் சமூகம் ஆகும். 1924 ஆம் ஆண்டில் சப்பான் வேளாண் இரசாயன சங்கமாக இச்சங்கம் நிறுவப்பட்டது. த்ற்போதைய பெயர் 1989 ஆம் ஆண்டில் சூட்டப்பட்டது.  
1957 ஆம் ஆண்டில், சப்பானின் கல்வி, அறிவியல், விளையாட்டு மற்றும் கலாச்சார அமைச்சகத்தால் அதிகாரப்பூர்வமாக ஒரு சமூகமாக அங்கீகரிக்கப்பட்டது. தற்போதைய உறுப்பினர்களில் ஆராய்ச்சியாளர்கள், தொழில்நுட்பவியலாளர்கள், மாணவர்கள் மற்றும் உயிரியல் மற்றும் உயிரி தொழில்நுட்பத்தின் பல்வேறு துறைகளில் உள்ள தனியார் நிறுவனங்கள் உள்ளனர்.
# சுடாங்பா

**சுடாங்பா** (*Sudangphaa*) (1397-1407) அகோம் இராச்சியத்தின் அரசராவார். பிராமணர் வீட்டில் வளர்ந்ததால் இவர் பாமுனி கோன்வர் (பிராமண இளவரசன்) என்று பிரபலமாக அறியப்பட்டார். அகோம் வம்சத்தில் இந்து மதத்தின் வளர்ச்சியின் முதல் கட்டத்தை இவரது ஆட்சி குறிக்கிறது. அகோம் மன்னர்களின் சிங்காரிகருத விழாவை (முடிசூட்டு விழா) இவர் தொடங்கினார். இது இவரது வாரிசுகளால் பின்பற்றப்பட்டது.  
பத்து வருட ஆட்சிக்குப் பிறகு 1407 இல் சுடாங்பா இறந்தார். அசாமின் வரலாறு பற்றிய தனது படைப்பில், குணவீரம் பருவா என்ற வரலாற்றாசிரியர், அரசர் தனது பெரும்பாலான நேரத்தை இன்பத்தில் மூழ்கடித்ததாகக் குறிப்பிட்டுள்ளார். இதுவே இவரது இளம் வயது மறைவுக்குக் காரணம் என அறியப்படுகிறது. ஆனால் பழைய அகோம் பற்றிய குறிப்புகள் எதுவும் இல்லாததால் இதன் துல்லியம் சந்தேகத்திற்குரியது. மறுபுறம், இவர் இளமையாகவும் ஆற்றல் மிக்கவராகவும் விவரிக்கப்பட்டார். இவரது தசாப்த கால ஆட்சியின் போது, உள் மற்றும் வெளிப்புற அச்சுறுத்தல்களை எதிர்கொண்டார். சுடாங்பா அகோம் சமூகத்தினரிடையே இந்து மதத்தின் மதப் பழக்கவழக்கங்களையும் அறிமுகப்படுத்தினார். அகோம் மன்னர்களின் சிங்காரிகருத நடைமுறையும் இவரால் அறிமுகப்படுத்தப்பட்டது. இது அசாமில் அகோம் மேலாதிக்கம் முடியும் வரை இவரது வாரிசுகளால் பின்பற்றப்பட்டது.
# சுடாங்பா

## இதனையும் பார்க்கவும்

- அசாம்
- சிவசாகர் மாவட்டம்
- சுகபா
# அகோம் வம்சம்

**அகோம் வம்சம்** (Ahom dynasty) (1228-1826) என்பது இந்தியாவின் இன்றைய அசாமில் உள்ள அகோம் இராச்சியத்தை ஏறக்குறைய 598 ஆண்டுகள் ஆண்ட ஒரு வம்சமாகும். பட்காய் மலைகளைக் கடந்து அசாமுக்கு வந்த மோங் மாவோவின் (இன்றைய யுன்னான், சீனா ) ஷான் இளவரசர் சுகபாவால் வம்சம் நிறுவப்பட்டது. இந்த வம்சத்தின் ஆட்சி அசாமின் மீதான பர்மிய படையெடுப்புடன் முடிவடைந்தது. மேலும், 1826 இல் யாந்தபு ஒப்பந்தத்தைத் தொடர்ந்து பிரித்தானிய கிழக்கிந்திய நிறுவனத்துடன் இணைக்கப்பட்டது.  
இடைக்கால வரலாற்றில் இந்த வம்சத்தின் மன்னர்கள் *ஆசம் ராஜா* என்று அழைக்கப்பட்டனர். அதே சமயம் இராச்சியத்தின் குடிமக்கள் இவர்களை அசாமிய மொழியில் *சாவ்பா* அல்லது *சுவர்கதேயோ* என்று அழைத்தனர்.
# சிக்கபேட்டே சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | ஜி. ஈ. ஹூவர் | சுயேச்சை |
| 1962 | ஒய். ராமச்சந்திரா | இந்திய தேசிய காங்கிரஸ் |
| 1967 | வி. நாகராஜ் | சுயேச்சை |
| 1972 | கே. எம். நாகண்ணா | ஜனதா பக்ஷா கட்சி |
| 1978 | ஏ. லட்சுமிசாகர் | ஜனதா கட்சி |
| 1983 |  |  |
| 1985 |  |  |
| 1989 | பெரிகால் எம். மல்லப்பா | இந்திய தேசிய காங்கிரஸ் |
| 1994 | ஜீவராஜ் ஆல்வா | பாரதிய ஜனதா கட்சி |
| 1996 | பாரதிய ஜனதா கட்சி |  |
| 2023 | } |  |
**குறிப்பு**
# 1992 ஒடிசா கள்ளச் சாராய சாவுகள்

**1992 ஒடிசா மதுபான மரணங்கள்** (*1992 Odisha liquor deaths*) இந்தியாவின் ஒடிசா மாநிலம் கட்டாக்கில் 1992 ஆம் ஆண்டு மே மாதத்தில் நடந்தன. சட்டவிரோதமாக காய்ச்சப்பட்ட கள்ளச் சாராயம் குடித்து 200 எண்ணிகைக்கும் மேற்பட்டோர் உயிரிழந்தனர் ; மேலும் 600 பேர் மருத்துவமனையில் அனுமதிக்கப்பட்டனர். இந்தியாவில் நடந்த மிகப்பெரிய சோகங்களில் ஒன்றாகும்..  
ஒடிசா மாநில அரசாங்கம் 1994 ஆம் ஆண்டில் மதுவிலக்கை விதித்தது; இருப்பினும், 1995 ஆம் ஆண்டில் ஆட்சிக்கு வந்த இந்திய தேசிய காங்கிரசு அரசாங்கம், வருமானத்தில் பெரும் இழப்பை ஏற்படுத்துவதாகக் கூறி தடையை நீக்கியது. 2000- ஆம் ஆண்டு இந்த வழக்கில் பெலு என்கிற சாராய மன்னன் சுரேந்திரநாத் தாசை காவல்துறையினர் கைது செய்தனர். குற்றம் சாட்டப்பட்டவர் கீழ் நீதிமன்றத்தில் தண்டிக்கப்பட்டார் மற்றும் மேல்முறையீட்டில், ஒடிசா உயர் நீதிமன்றம் 1992 கட்டாக்கில் சோகத்தின் பிரதான குற்றவாளியான பெலு என்ற சுரேந்திர தாசுக்கு வழங்கப்பட்ட ஆயுள் தண்டனையை உறுதி செய்தது.
# இந்தியாவில் காவல்துறைப் பதவிகள் மற்றும் சின்னங்கள்

இந்திய அரசியலமைப்புச் சட்டத்தின்படி சட்டம் ஒழுங்கு என்பது அந்தந்த மாநில அரசின் பொறுப்பாகும்.
# இந்தியாவில் காவல்துறைப் பதவிகள் மற்றும் சின்னங்கள்

## நிறுவன கட்டமைப்பு

**அதிகாரிகள்**
- காவல்துறைத் தலைமை இயக்குநர் (டிஜிபி)
- காவல்துறை கூடுதல் தலைமை இயக்குநர் (ஏடிஜிபி)
- காவல்துறைத் தலைவர் (ஐ.ஜி)
- காவல்துறைத் துணைத்தலைவர் (டி.ஐ.ஜி)
- தேர்வுநிலை காவல் கண்காணிப்பாளர்
- காவல்துறைக் கண்காணிப்பாளர் (எஸ்பி)
- காவல்துறைக் கூடுதல் கண்காணிப்பாளர் (அட்டிஷனல்.எஸ்பி)
- காவல்துறை உதவிக் கண்காணிப்பாளர் (அஸிஸ்டண்ட் எஸ்பி)/காவல்துறை துணைக் கண்காணிப்பாளர் (டிஎஸ்பி அல்லது டி.வை.எஸ்.பி)
**கீழ்நிலை அதிகாரிகள்**
- ஆய்வாளர் (இன்ஸ்பெக்டர்)
- உதவி ஆய்வாளர் (எஸ்.ஐ)
- உதவியாளர் துணை ஆய்வாளர்(ஏ.எஸ்.ஐ)
- தலைமைக் காவலர் (எச்.சி)
- காவலர் (பிசி)
# இந்தியாவில் காவல்துறைப் பதவிகள் மற்றும் சின்னங்கள்

## பதவி சின்னம்

**'''காவல்துறைப் பதவி மற்றும் குறியீடுகள்'''**  
| பதவி | பதவிச் சின்னம் |  |
| --- | --- | --- |
| காவல்துறைத் தலைமை இயக்குநர் (DGP) | அசோகச் சின்னம்,அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து |  |
| காவல்துறை கூடுதல் தலைமை இயக்குநர் (ADGP) | அசோகச் சின்னம்,அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து |  |
| காவல்துறைத் தலைவர் (IG) | ஐந்துமுனை நட்சத்திரம் ஒன்று இதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து |  |
| காவல்துறைத் துணைத்தலைவர் (DIG) | அசோகச் சின்னம், அதன்கீழ் ஃ வடிவில் மூன்று நட்சத்திரங்கள், அதற்குக் கீழ் ஆங்கிலத்தில் IPS எழுத்து |  |
| தேர்வுநிலை காவல் கண்காணிப்பாளர்/மூத்த காவல் கண்காணிப்பாளர்
(SSP) | அசோகா சின்னம், அதற்குக் கீழே இரண்டு நட்சத்திரம், அதற்குக் கீழே ஐபிஎஸ் என்ற ஆங்கில எழுத்து |  |
| காவல்துறைக் கண்காணிப்பாளர் (SP) | அசோகச் சின்னம், அதன்கீழ் ஒரு நட்சத்திரம், அதற்குக் கீழ் ஆங்கிலத்தில் IPS அல்லது எழுத்து |  |
| காவல்துறைக் கூடுதல் கண்காணிப்பாளர் (Addl. SP/ADSP) | அசோகச் சின்னம், அதன்கீழ் ஆங்கிலத்தில் IPS அல்லது TPS எழுத்து |  |
| காவல்துறை உதவிக் கண்காணிப்பாளர் (ASP) | மூன்று நட்சத்திரம் ஒன்றன்பின் ஒன்றாக அமைந்திருக்கும். அதற்குக் கீழ் ஆங்கிலத்தில் IPS எழுத்து |  |
| காவல்துறை துணைக் கண்காணிப்பாளர் (DSP/DYSP) | மூன்று நட்சத்திரம் ஒன்றன்பின் ஒன்றாக அமைந்திருக்கும். அதற்குக் கீழ் ஆங்கிலத்தில் TPS எழுத்து |  |
| ஆய்வாளர் (Insp.) | மூன்று நட்சத்திரம் அதற்குக் கீழ் கருநீலம், சிகப்பு ரிப்பன் அதன் கீழ் தமிழில் த.கா.துறை என்று இருக்கும் |  |
| உதவி ஆய்வாளர் (SI) | இரண்டு நட்சத்திரம் அதற்குக் கீழ் சிகப்பு ரிப்பன் அதன் கீழ் தமிழில் த.கா.துறை என்று இருக்கும் |  |
| காவல் உதவி துணை ஆய்வாளர் (ASI) | ஒரு நட்சத்திரம் மற்றும் சிவப்பு மற்றும் நீல நிற ரிப்பன். |  |
| தலைமைக் காவலர் (HC) | சட்டையின் மேற்கையில் மூன்று பட்டை ஆங்கில எழுத்து V வடிவில் இருக்கும் |  |
| முதல்நிலைக் காவலர் (PC-I) | சட்டையின் மேற்கையில் இரண்டு பட்டை ஆங்கில எழுத்து V வடிவில் இருக்கும் |  |
| இரண்டாம்நிலைக் காவலர் (PC-II) | பட்டை எதுவுமில்லை. | } |
# கனிகா அரண்மனை

**கனிகா அரண்மனை** (Kanika Palace) இந்தியாவின் ஒடிசா மாநிலம் இராச்கனிகா நகருக்கு அருகில் அமைந்துள்ளது. புவனேசுவரில் இருந்து 125 கி.மீ. தொலைவில் இந்த அரண்மனை அமைந்துள்ளது. அரண்மனையின் மாடிகளில் ஒன்று அருங்காட்சியகமாக மாற்றப்பட்டுள்ளது. இங்கு உலகின் மிகப்பெரிய முதலை எலும்புக்கூடு வைக்கப்பட்டுள்ளது.
# கனிகா அரண்மனை

## அருகிலுள்ள முக்கிய சுற்றுலா தளங்கள்

- ஆலி அரண்மனை
- பிதர்கனிகா தேசியப் பூங்கா
- இலட்சுமி வராக கோயில்
- அகண்டலமணி கோயில்
# இலங்கை தடித்த அலகு மீன்கொத்தி

வில் இலங்கை தடித்த அலகு மீன்கொத்தி]]
**இலங்கை தடித்த அலகு மீன்கொத்தி** (அறிவியல் பெயர்: *Pelargopsis capensis capensis*) என்பது தடித்த அலகு மீன்கொத்தியி்ன் துணையினம் ஆகும். இப்பறவை நேபாளம், இந்தியா, இலங்கை போன்ற நாடுகளில் காணப்படுகிறது.
# இலங்கை தடித்த அலகு மீன்கொத்தி

## விளக்கம்

இலங்கை தடித்த அலகு மீன்கொத்தியானது புறாவை விட சற்றுச் சிறியதாக சுமார் 40 செ. மீ. நீளம் கொண்டதாக இருக்கும். இதன் அலகு நாரையின் அலகுபோல பருத்து நீண்டு இரத்தச் சிவப்பாகச் சுமார் 10 செ.மீ. நீளம் இருக்கும். இதன் இந்த தடித்த அலகைக் கொண்டு பிற மீன் கொத்திகளில் இருந்து இதை எளிதில் பிரித்தறியலாம். விழிப்படலம் பழுப்பாகவும், கால்கள் பவளச் சிவப்பாகவும் இருக்கும். இப்பறவையின் தலை பழுப்பு நிறமாக இருக்கும். உடலின் மேற்பகுதி பசுமை தோய்ந்த நீல நிறத்தில் இருக்கும். உடலின் அடிப்பகுதி மஞ்சள் தோய்ந்த பழுப்பு நிறத்தில் இருக்கும். வாலின் மேற்பகுதி நீல நிறத்திலும், அடிப்பகுதி கறுப்பாகவும் இருக்கும்.
# இலங்கை தடித்த அலகு மீன்கொத்தி

## பரவலும் வாழிடமும்

இப்பறவை நேபாளம், இந்தியா, இலங்கை போன்ற நாடுகளில் பொதுவாக நீர்வளம் மிக்க பகுதிகளில் காணப்படுகிறது. தென்னிந்தியாவில் கேரளத்தில் மிகுதியாகவும், தமிழ்நாட்டில் கன்னியாகுமரியிலும், சாத்தனூர் அணைப்பகுதியிலும் காணப்பட்ட குறிப்பு உண்டு.
# இலங்கை தடித்த அலகு மீன்கொத்தி

## நடத்தை

இலங்கை தடித்த அலகு மீன்கொத்தி பொதுவாக ஆற்றங்கரைகளைச் சார்ந்தகாடுகளில் நிழலில் மேலும் கீழுமாக அலைந்து திரியும். உப்பங்கழிகளை அடுத்து உள்ள தோப்புகளிலும் மரங்கள் மீதும் காணப்படுகிறது. நீர் நிலைகளுக்கு அருகில் உள்ள மரத்தின் கிளையில் அமர்ந்திருந்து தக்க நேரத்தில் நீரில் பாய்ந்து இரையைப் பிடிக்கும்.  
இப்பறவை மீன், நண்டு, ஊர்வன, தவளை போன்றவற்றை பிடித்துத் தின்னும். மைனாவின் பொந்தருகே காத்திருந்து மைனாவைப் பிடித்து சென்றதாக குறிப்பு உள்ளது.  
இவை சனவரி முதல் சூலை வரை இனப்பெருக்கம் செய்கின்றன. ஆற்றங்கரையில் நீளமாக குடைந்து வாங்கு செய்து உள்ளே முட்டை இடும். இவை நான்கு முதல் ஐந்து வரையிலான வெண்மையான முட்டைகளை இடும்.
# ஓரகத்திப்படி

**ஓரடத்திப்படிகள்** (**Isotopomers )**அல்லது ஓரகத்தி **நிகர்படிகள்** (**isotopic isomers)** என்பன ஓரகத் தனிம பதிலீட்டால் வேறுபடுகின்றன , மேலும் அவை ஒவ்வொரு ஓரகத்தியும் ஒரே எண்ணிக்கையில் அணுக்களைக் கொண்டுள்ளன , ஆனால் அவை வெவ்வேறு கட்டமைப்பில் அல்லது ஏற்பாட்டில் உள்ளன. எடுத்துக்காட்டாக CH<sub>3</sub>OD, CH<sub>2</sub>DOH ஆகிய மோனோடியூட்டரேட்டடு மெத்தனாலின் இரண்டு ஓரகத்திப்படிகளைக் கூறலாம்.  
மூலக்கூறுகள் ஓரகத்திகளின் இருப்புகலைப் பொறுத்து, கட்டமைப்பு நிகர் படிகளாகவோ (கான்ஸ்டிடியூஷனல் ஐசோமர்கள்) அல்லது பருநிலை நிகர்படிகளாகவோ இருக்கலாம்.ஓரகத்திப்படிகள்அணுக்கருக் காந்த ஒத்திசைவு கதிர்நிரல் பதிவியலிலோ வேதிவினை இயக்கவியலிலோ<nowiki/>ம் உயிர்வேதியியலிலோ பயன்பாடுகளைக் கொண்டுள்ளன.
# ஓரகத்திப்படி

## விவரிப்பு

ஐசோடோபோமர்கள் அல்லது ஐசோடோபிக் ஐசோமர்கள் ஐசோடோபிக அணுக்கள் கொண்ட ஐசோமர்களாகும் , அவை ஒவ்வொரு தனிமத்தின் ஒவ்வொரு ஓரகத்தியின் அதே எண்ணிக்கையைக் கொண்டுள்ளன , ஆனால் அவற்றின் துணை அணு நிலைகளில் வேறுபடுகின்றன. இதன் விளைவாக மூலக்கூறுகள் ஓரகத்தி இருப்பிடத்தை மட்டுமே அடிப்படையாகக் கொண்ட கட்டமைப்பு நிகர்படிகல் அல்லது பருநிலை நிகர்படிகள் ஆகும். ஓர்கத்திப்படி என்ற சொல் முதன்முதலில் 1992 ஆம் ஆண்டில் சீமான் மற்றும் பெயின் ஆகியோரால் ஓரகத்தி நிகர்படிகளை இருந்து ஓரக மூலக்கூறுகளில் இருந்து வேறுபடுத்துவதற்காக முன்மொழியப்பட்டது.
# ஓரகத்திப்படி

## எடுத்துகாட்டுகள்

- CH<sub>3</sub>CHDCH<sub>3</sub>, CH<sub>3</sub>CH<sub>2</sub>CH<sub>2</sub>D ஆகியவை புரோப்பேனின் ஒரிணைக் கட்டமைப்பு ஓரகத்திப்படிகள் ஆகும்.
- (R - மற்றும் (S - CH<sub>3</sub>CHDOH) ஆகியவை எத்தனாலின்ஓரகத் தனிமப் பருநிலை ஓரகத்திப்படிகளுக்கு ஆகும்.
- (*Z* - மற்றும் (E -CH<sub>3</sub>CH =CHD) ஆகியவை புரோப்பீனின் ஓரகத்திப் பருநிலை ஓரகத்திப்படிகளுக்கு எடுத்துக்காட்டுகள்.
# ஓரகத்திப்படி

## பயன்

### <sup>13</sup>C அணுக்கருக் காந்த ஒத்திசைவு(NMR) கதிர்நிரலியல்

அணுக்கருக் காந்த ஒத்திசைவு நிறமாலையில் அதிக அளவில் உள்ள <sup>12</sup>C ஓரகத் தனிமம் எந்த குறிகையையும் உருவாக்காது , அதேசமயம் ஒப்பீட்டளவில் அரிதாக கிடைக்கும் <sup>13</sup>C ஓரகத் தனிமம் எளிதில் கண்டறியப்படுகிறது. இதன் விளைவாக ஒரு சேர்மத்தின் கரிம ஒரகத்திப்படிகளை கரிமம் - 13 என். எம். ஆர் வழி ஆய்வு செய்து கட்டமைப்பில் உள்ள வெவ்வேறு கரிம அணுக்களைப் பற்றி அறிந்து கொள்ளலாம். ஒற்றை <sup>13</sup>C ஓரகத்தியைக் கொண்ட ஒவ்வொரு தனிப்பட்ட கட்டமைப்பும் அதன் அருகிலுள்ள கட்டமைப்பைப் பற்றிய தரவை வழங்குகிறது. ஒரு வேதிமத்தின் ஒரு பெரிய பதக்கூறில் அத்தகைய அனைத்து ஓரகத்திப்படிகளின் கலவையும் உள்ளது , எனவே பதக்கூறின் ஒரு கதிர்நிரல் அதில் உள்ள அனைத்து கரிமங்களையும் பற்றிய தரவைக் கொண்டுள்ளது. கரிம அடிப்படையிலான வேதிமங்களினஙியல்புப் பதக்கூறுகளில் கிட்டத்தட்ட அனைத்து கரிமமும் <sup>12</sup>C ஆகும் , இதில் சுமார் 1% மட்டுமே <sup>13</sup>C உள்ளது , எனவே ஒற்றை - மாற்றீடு செய்யப்பட்மோரக மூலக்றுகளின் மொத்தத்தில் 1% மட்டுமே செறிவாக உள்ளது மற்றும் அதிவேகமாக சிறிய அளவிலான கட்டமைப்புகள் இரண்டு அல்லது அதற்கு மேற்பட்டவை <sup>13</sup>C அவற்றில். ஒரே கட்டமைப்பில் இரண்டு அருகிலுள்ள கரிம அணுக்கள் <sup>13</sup>C ஆக இருக்கும் அரிய வழக்கு அவற்றுக்கிடையே கண்டறியக்கூடிய இணைப்பு விளைவையும் ஒவ்வொன்றிற்கும் குறிகைகளையும் ஏற்படுத்துகிறது. ஒரு கட்டமைப்பில் உள்ள கரிம அணுக்கள் ஒன்றோடொன்று இணைக்கப்பட்டுள்ளன என்பதற்கான ஆதாரங்களை வழங்குவதற்கு சமமான தொடர்புச் செய்முறை இந்த விளைவைப் பயன்படுத்துகிறது. இது அறியப்படாத வேதிமத்தின் உண்மையான கட்டமைப்பைத் தீர்மானிக்க பயனுள்ளதாக இருக்கும்.
# ஓரகத்திப்படி

## பயன்

### வேதிவினை இயக்கவியல்

வேதிவினை இயக்கவியலில் , சில நேரங்களில் ஒரே வேதிமத்தின் வெவ்வேறு ஓர்கத்திப்படிகளுக்கு இடையில் ஒரே வீத விளைவு காணப்படுகிறது. இந்த இயக்க ஒரகத்தி விளைவு வெவ்வேறு பொருண்மையுள்ள அணு எவ்வாறு செயல்பாட்டில் ஈடுபட்டுள்ளது என்பதை பகுப்பாய்வு செய்வதன் வழி வேதிவினை பொறிமுறைகளைப் படிக்கப் பயன்படுத்தலாம்.
# ஓரகத்திப்படி

## பயன்

### உயிர்வேதியியல்

உயிர்வேதியியலில், மாவுச்சத்து போன்ற உயிர்வேதிமங்களின் ஓரகத்திப்படிகளுக்கு இடையிலான வேறுபாடுகள் தொல்லியலில் நடைமுறை முதன்மை வாய்ந்தவை. அவை வரலாற்றுக்கு முந்தைய மனிதர்களின் உணவுக்கான வாயில்களின் தடயங்களை வழங்குகின்றன , அவை நீண்ட காலத்திற்கு முன்பே பழங்கற்காலங்களில் வாழ்ந்தன. இயற்கையாக நிகழும் கரிம ஈராக்சைடு <sup>12</sup>C மற்றும் <sup>13</sup>C இரண்டையும் கொண்டுள்ளது. அரிசி மற்றும் ஓட்ஸ் போன்ற ஒருவித்திலையி உருளைக்கிழங்கு, மரப் பழங்கள் போன்ற இருவித்திலையிகளிலிருந்து <sup>12</sup>CO<sub>2,</sub> <sup>13</sup>CO<sub>2</sub> ஆகியவற்றின் ஒப்பீட்டு அளவுகளில் வேறுபடுகின்றன. அவை அவற்றின் இழையங்களில் ஒளிச்சேர்க்கையின் விளைபொருள்களாக இணைக்கப்படுகின்றன. இத்தகைய பொருட்களின் இழையங்கள் மீட்கப்படும்போது , பொதுவாக பல் அல்லது எலும்பு , தொடர்புடைய ஓரகத்தி உள்ளடக்கம் ஆய்வுகளின் தனியர்களின் முதன்மை உணவு வாயிலுக்கான பயனுள்ள சுட்டிகளைக் கொடுக்க முடியும்.
# இந்திய சிவப்பு மீன்கொத்தி

**இந்திய சிவப்பு மீன்கொத்தி** (அறிவியல் பெயர்: *Halcyon coromanda coromanda*) என்பது சிவப்பு மீன்கொத்தியின் துணையினம் ஆகும்.
# இந்திய சிவப்பு மீன்கொத்தி

## விளக்கம்

இந்திய சிவப்பு மீன்கொத்தியானது மைனா அளவில் சுமார் 25 செ. மீ. நீளம் கொண்டதாக இருக்கும். இதன் அலகு சிவப்பு நிறத்திலும், விழிப்படலம் பழுப்பாகவும், கால்கள் சிவப்பாகவும் இருக்கும். இப்பறவையின் உடலின் மேற்பகுதி கத்திரிப்பூ நிறம் தோய்ந்த செம்பழுப்பாக இருக்கும். கீழ்ப்பகுதி கருஞ்சிவப்பாக இருக்கும். மோவாய், வயிறு, தொண்டை ஆகியன சற்று நிறங்குன்றிக் காணப்படும். இப்பறவை தமிழ்நாட்டில் சென்னையை சுற்றியுள்ள பகுதிகளில் காணப்படதாக பதிவு உள்ளது. ஆனால் தமிழ்நாட்டில் இனப்பெருக்கம் செய்யபட்டதாக அறியப்படவில்லை.
# குவி ஓரகத்திப்படி

ஒரு குவி ஓரகத்திப்படி (**cumomer)** என்பது ஒத்த இயல்புகளைப் பகிர்ந்து கொள்ளும்லோரகத்திப்படித் தொகுப்பாகும் , மேலும் இது வளர்சிதை மாற்றப் பாய்வு பகுப்பாய்வுடன் தொடர்புடைய ஒரு கருத்தாகும். இந்த கருத்து 1999 இல் உருவாக்கப்பட்டது.  
ஒரு வளர்சிதை மாற்ற ஓடையில்ல் பல மூலக்கூறுகளலோரகத் தனிமப் பெயரிடுதலின் ஒரே வடிவத்தைக் கொண்டிருக்கும். இத்தகைய ஓடை மூலக்கூறுகளின் பகுப்பாய்வை எளிதாக்குவதற்காக ஒரே மாதிரியான பெயரிடப்பட்ட அணுக்களுடன் கூடிய மூலக்கூறுகள் ஒரு குவி ஓரகத்திப்படி எனப்படும் மெய்நிகர் மூலக்கூறாக ஒருங்கிணைக்கப்படுகின்றன (திரண்ட *ஓரகத்திப்படி* துகுப்பாகும்).
# தேங்கனல் அரண்மனை

**தேங்கனல் அரண்மனை** (*Dhenkanal Palace*) இந்தியாவின் ஒடிசா மாநிலத்தின் தேங்கனல் சமத்தானத்தில் வாழ்ந்த போயி வம்சத்தின் அதிகாரப்பூர்வ அரண்மனையாகும். தேங்கனலின் போயி வம்சத்தினரால் கட்டப்பட்ட இந்த அரண்மனை ஒடிசாவின் தேங்கனல் நகரில் அமைந்துள்ளது.  
தேங்கனல் அரண்மனை 1992 ஆம் ஆண்டில் தங்கும் விடுதியாக மாற்றப்பட்டது.
# தேங்கனல் அரண்மனை

## அமைவிடம்

தேங்கனல் அரண்மனை தேங்கனலில் உள்ள பனியோகலா மலையின் சரிவில் அமைந்துள்ளது.
# நிகார் சாஜி

**நிகார் சாஜி** *(Nigar Shaji*) இந்திய விண்வெளி ஆராய்ச்சி நிறுவனத்தில் பணிபுரியும் இந்திய விண்வெளி அறிவியலாளர் ஆவார். இவர் ஆதித்யா - எல் 1 இன் திட்ட இயக்குநராக உள்ளார். இந்தியாவின் முதல் சூரிய திட்டமான இது 2023, செப்டம்பர் 2 அன்று காலை 11:50 மணிக்கு வெற்றிகரமாக தொடங்கப்பட்டது.  
நிகர் சுல்தானா என்ற பெயரில் ஒரு முசுலீம் குடும்பத்தில் பிறந்தவர். தந்தை சேக் மீரான் ஓர் உழவராவார். தாய் சித்தூன் பீவி ஒரு இல்லத்தரசி ஆவார். எஸ். ஆர். எம் அரசு மேல்நிலைப் பள்ளியில் ஆங்கிலத்தில் அடிப்படைக் கல்வியைப் பெற்றார்.  
நிகர் சாஜி தனது தாய், மகளுடன் பெங்களூரில் வசிக்கிறார். இவரது கணவர் துபாயில் பணிபுரிகிறார். அவரது மகன் நெதர்லாந்தில் ஓர் அறிவியலாளர் ஆவார்.
# சங்கரசுப்ரமணியன், கே

**சங்கரசுப்பிரமணியன், கே.** இந்திய விண்வெளி ஆராய்ச்சி நிறுவனத்தில் (இசுரோ) பணிபுரியும் இந்தியச் சூரிய அறிவியலாளர் ஆவார். 2023 செப்டம்பர் 2 அன்று வெற்றிகரமாக ஏவப்பட்ட இந்தியாவின் முதல் சூரிய ஆதித்யா - எல் 1 திட்டத்தின் முதன்மை அறிவியலாளர் ஆவார்.
# சங்கரசுப்ரமணியன், கே

## கல்வி

சங்கரசுப்பிரமணியன் பெங்களூரு பல்கலைக்கழகத்தில் இந்திய வானியற்பியல் நிறுவன<nowiki/>த்தில் இயற்பியலில் முனைவர் பட்டம் பெற்றார். கருவி ஒலியியல்,, சூரியக் காந்தப் புலம் ஆகியவை அவரது ஆர்வமுள்ள ஆராய்ச்சிப் பகுதிகளாகும்.
# சங்கரசுப்ரமணியன், கே

## தொழில் வாழ்க்கை

சந்திரயான் - 1, சந்திரயான் 2 ஆகிய இசுரோ பயணங்களுக்குச் சங்கரசுப்பிரமணியன் ஏராளமான பங்களிப்புகளை வழங்கியுள்ளார். 2023 செப்டம்பர் நிலவரப்படி , அவர் யுஆர் விண்வெளி மையத்தின் விண்வெளி வானியல் குழுவின் பொறுப்பாளராக உள்ளார் , இக்குழு ஆதித்யா - எல் 1, எக்ஸ்போசாட், சந்திரயான் - 3 உந்துவிசை தொகுதியின் விண்வெளிப் பயணங்களில் அறிவியல் கருவிகளை உருவாக்குகிறது. 2022 அக்தோபரில் ஆதித்யா எல் 1 திட்ட முதன்மை அறிவியலாலராக அவர் நியமிக்கப்பட்டார். ஆதித்யா - எல்1 இன் எக்சுக்கதிர் கருவிகளில் ஒன்றின் முன்னணி ஆராய்ச்சியாளராக அவர் உள்ளார். மேலும் சங்கரசுப்பிரமணியன் ஆதித்யா - எல் 1 அறிவியல் பணிக்குழுவின் தலைவராகவும் உள்ளார் , இதில் பல இந்திய நிறுவனங்களிலிருந்து சூரிய அறிவியல் புல ஆராய்ச்சியாளர்கள் உள்ளனர்.
# சஞ்சீவ் ஆர்யா

**சஞ்சீவ் ஆர்யா** (Sanjiv Arya) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் 4 ஆவது உத்தரகாண்ட் சட்டமன்றத்தில் நைனிடால் தொகுதியைப் பிரதிநிதித்துவப்படுத்தினார்.  
உத்தரகாண்ட் சட்டசபையின் முன்னாள் சபாநாயகர் இயசுபால் ஆர்யாவின் மகனாகவும் அறியப்படுகிறார். உத்தரகாண்ட் மாநிலத்தில் 2017 ஆம் ஆண்டு நடைபெற்ற சட்டமன்றத் தேர்தலுக்கு ஒரு மாதத்திற்கு முன்னதாக, அப்போதைய பாரதிய சனதா கட்சியின் தேசியத் தலைவர் அமித் சா முன்னிலையில் தந்தை-மகன் இருவரும் பாரதிய சனதா கட்சியில் இணைந்தனர்.  
11 அக்டோபர் 2021 ஆம் ஆண்டு அக்டோபர் மாதம் 11 ஆம் தேதியன்று தில்லியில் கட்சித் தலைவர்களான அரிசு இராவத், ரன்தீப் சுர்ச்சேவாலா மற்றும் கே.சி.வேணுகோபால் ஆகியோர் முன்னிலையில் சஞ்சீவ் மற்றும் இவரது தந்தை இருவரும் காங்கிரசு கட்சியில் இணைந்தனர்.
# கால்சியோன்

**கால்சியோன்** (*Halcyon*) என்பது மீன்கொத்திப் பேரினங்களுள் ஒன்றாகும். இது பேசரின் பறவைகளில் கேல்சைனினே துணைக்குடும்பத்தினைச் சார்ந்தது.